Marjaavaan Box Office Collection Day 4: सिद्धार्थ मल्होत्रा की फिल्म 'मरजावां' ने चौथे दिन भी किया धमाका, कमा डाले इतने करोड़  
सिद्धार्थ मल्होत्रा की फिल्म 'मरजावां' हुई रिलीज
चौथे दिन फिल्म ने की बंपर कमाई
केवल चार दिनों में किया इतना कलेक्शन
Marjaavaan Box Office Collection Day 4: बॉलीवुड एक्टर सिद्धार्थ मल्होत्रा (Sidharth Malhotra), तारा सूतारिया (Tara Sutaria) और रितेश देशमुख की फिल्म 'मरजावां (Marjaavaan)' को रिलीज हुए 4 दिन हो गए हैं और ये फिल्म दर्शकों को भी काफी पसंद आ रही है. लव स्टोरी और बदले की कहानी पर आधारित इस फिल्म को दर्शकों का काफी प्यार मिल रहा है. यह फिल्म दर्शकों को काफी पसंद भी आ रही है. बॉक्स ऑफिस इंडिया डॉट कॉम के मुताबिक फिल्म 'मरजावां (Marjaavaan Box Office Collection)' ने चौथे दिन भी काफी अच्छी कमाई की. फिल्म ने सोमवार को 4 से 4.25 करोड़ रुपये की दमदार कमाई की है.
कुमार विश्वास ने बॉलीवुड एक्ट्रेस को दी पॉलिटिक्स जॉइन करने की सलाह, तो एक्ट्रेस ने दे डाला ऐसा जवाब....देखें Tweet

इस हिसाब से सिद्धार्थ मल्होत्रा की फिल्म 'मरजावां' ने केवल तीन दिन में 28 करोड़ रुपये की अच्छी-खासी कमाई कर ली है. फिल्म की कमाई को देखते हुए यह अंदाजा लगाया जा रहा है कि जल्द ही यह फिल्म 100 करोड़ के आंकड़े को भी पार कर देगी. मिलाप जवेरी द्वारा निर्देशित सिद्धार्थ मल्होत्रा (Sidharth Malhotra) और रितेश देशमुख की फिल्म 'मरजावां
(Marjaavaan)' में इन तीनों कलाकारों के अलावा एक्ट्रेस रकुल प्रीत (Rakul Preet) भी मुख्य किरदार में नजर आ रही हैं. फिल्म में तारा सूतारिया दिव्यांग लड़की का किरदार निभा रही है, जो बोल और सुन नहीं सकती. 
सपना चौधरी की बहन को बताया 'गंवार' तो हरियाणा की डांसिंग क्वीन ने दिया चौंकाने वाला जवाब- देखें Video

हालांकि सिद्धार्थ मल्होत्रा (Sidharth Malhotra) की फिल्म 'मरजावां (Marjaavaan)' के साथ नवाजुद्दीन सिद्दीकी (Nawazuddin Siddiqui) और आथिया शेट्टी की फिल्म 'मोतीचूर चकनाचूर (Motichoor Chaknachoor)' भी रिलीज हुई है. इस फिल्म को भी फैन्स का काफी अच्छा रिस्पांस मिल रहा है. ये दोनों ही फिल्में बॉक्स ऑफिस पर एक-दूसरे को कड़ी टक्कर दे रही हैं. हालांकि कमाई के मामले में दोनों ही फिल्में अच्छा प्रदर्शन कर रही हैं.